OpenLLM-France/wikimedia huggingface dataset:
# Hron

El Hron és un afluent del Danubi de 298 km de llargària. És el segon riu més llarg d'Eslovàquia. Neix als Baixos Tatra, passa pel centre d'Eslovàquia i pel sud, fins a desembocar al Danubi prop de Štúrovo i Esztergom.
Les ciutats més importants per on passa el Hron són Brezno, Banská Bystrica, Sliač, Zvolen, Žiar nad Hronom, Žarnovica, Nová Baňa, Tlmače, Levice, Želiezovce i Štúrovo.
Al curs del temps, el riu va canviar d'estat, per guerres, per l'eiximent o l'ocàs de civilitzacions i regnes, i així té una sèrie de noms que reflecteixen la seva història. El nom és probablement d'origen germànic * Granahua de * grana, picea i * hua, aigua. En llatí es diu Granua i en grec antic Γρανούα, i en hongarès Garam. L'emperador romà Marc Aureli ha escrit les seves Meditationes al marge d'aquest riu «in terra quadorum ad granuam» (al país dels quads al marge del Hron). El lloc exacte de l'estada de l'emperador no és pas conegut, però segons troballes arqueològiques hauria pogut ser al poble de Šarovce prop de Levice, on el novembre de 2014 es va inaugurar un monument a Marc Aureli.

## Referències

* 1 2 Busching, Antoni Fredrik; de Jongh, Jacobus jr. (trad.). «Inleiding tot den Staat van Hongarije». A: Nieuwe geographie of aardrijksbeschrijving (en neerlandès, traduït de l'alemany). L'Haia, Amsterdam i Utrecht: Ottho van Tholl, Steven van Esveldt & Abraham van Paddenburgh, 1761, p. 940.
* ↑ Krško, Jaromír. Hydronymia povodia Hrona (en eslòvac). Banská Bystrica: Univerzita Mateja Bela, 2008, p. 81. ISBN 978-80-8083-611-5.
* ↑ Schmitz, Leonhard. «Granua». A: William Smith. Dictionary of Greek and Roman Geography, illustrated by numerous engravings on wood. Londres: Walton and Maberly & John Murray, 1854.
* ↑ a.s «The riverbank where Aurelius wrote» (en anglès). The Slovak Spectator, 14-09-2015.
# Caça en batuda de dofins

La caça en batuda de dofins és un mètode de pesca utilitzat en aigües poc profundes per caçar dofins i, de vegades, altres cetacis petits. Consisteix a emetre forts sons submarins des de vaixells a fi de crear un mur de so que espanta i desorienta els cetacis. Els vaixells es van acostant a terra a poc a poc i el mur de so empeny els cetacis cap a una badia o una platja. A més dels vaixells, es fan servir xarxes per fer anar els cetacis cap a la costa, on poden ser caçats fàcilment amb arpons o capturats vius per bussos. El principal país que utilitza aquest estil de pesca és el Japó (fonamentalment a la badia de Taiji), però Salomó, les illes Fèroe i el Perú també ho fan.
A Taiji, els pescadors cacen centenars de dofins cada any, una vintena dels quals són capturats vivents i revenuts a delfinaris i aquaris gestionats per l'Associació Japonesa de Zoos i Aquaris. El 2015, l'Associació Mundial de Zoos i Aquaris suspengué l'associació japonesa per haver rebutjat la seva recomanació d'imposar una moratòria de dos anys sobre els dofins atrapats a Taiji.

## Referències

* 1 2 Dauphins: le Japon choqué par sa sanction, Le Figaro i AFP, 30 abril 2015 (francès)
# Perry (Missouri)

Perry és una població dels Estats Units a l'estat de Missouri. Segons el cens del 2000 tenia 666 habitants.

## Demografia

Segons el cens del 2000, Perry tenia 666 habitants, 310 habitatges, i 168 famílies. La densitat de població era de 209,1 habitants per km².
Dels 310 habitatges en un 23,5% hi vivien nens de menys de 18 anys, en un 45,8% hi vivien parelles casades, en un 6,8% dones solteres, i en un 45,5% no eren unitats familiars. En el 41,6% dels habitatges hi vivien persones soles el 24,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,79.
Per edats la població es repartia de la següent manera: un 19,2% tenia menys de 18 anys, un 8% entre 18 i 24, un 21,9% entre 25 i 44, un 23,3% de 45 a 60 i un 27,6% 65 anys o més.
L'edat mediana era de 46 anys. Per cada 100 dones de 18 o més anys hi havia 75,8 homes.
La renda mediana per habitatge era de 30.625 $ i la renda mediana per família de 35.000 $. Els homes tenien una renda mediana de 29.135 $ mentre que les dones 17.656 $. La renda per capita de la població era de 18.304 $. Entorn del 5,2% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Perry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Perry». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Llorenç de Mèdici

Llorenç de Mèdici o Lorenzo de Mèdici és el nom dels següents personatges:
* Llorenç de Mèdici o Llorenç el Magnífic (Florència, 1449 - Careggi, 1492), polític, humanista i mecenes italià que va esdevenir Senyor de Florència entre 1469 i 1492
* Llorenç II de Mèdici (Florència, 1492 - Careggi, 1519), senyor de Florència entre 1516 i 1519
* Llorenç de Mèdici el Vell (Florència, 1395 - 1440), banquer de la família Mèdici que va ser l'iniciador de la branca familiar anomenada "Il Popolano".
* Llorenç de Mèdici (1599-1648) (Florència, Gran Ducat de Toscana, 1599 - 1648)
# Edward Kasner

Edward Kasner (Nova York, 2 d'abril de 1878 - Nova York, 7 de gener de 1955) va ser un matemàtic estatunidenc.

## Vida i Obra

Kasner es va graduar al City College de Nova York el 1897 i es va doctorar a la Universitat de Colúmbia el 1900. Des d'aquest any fins al 1910 va ser professor del Barnard College i a partir del 1910 de la Universitat de Colúmbia fins que es va jubilar el 1949. El 1951 va patir un vessament cerebral que el va impossibilitar.
Kasner és recordat per haver encunyat el mot googol per a referir-se a una xifra molt gran: un 1 seguit de cent zeros: $googol=10^{100}$.
La seva obra més coneguda és Mathematics and the Imagination (1940) escrita conjuntament amb el seu deixeble James Newman, en el que recull una sèrie de temes que eren els seus preferits: grans nombres, corbes arrugades, geometries n-dimensionals, alguns fets sorprenents de la topologia, etc.

## Referències

* ↑ Douglas, 1958, p. 181.
* ↑ Chang, 2011, p. 405.
* ↑ Douglas, 1958, p. 188.

## Bibliografia

* Chang, Sooyoung. Academic Genealogy of Mathematicians (en anglès). World Scientific, 2011. ISBN 978-981-4282-29-1.
* Douglas, Jesse «Edward Kasner 1878-1955» (en anglès). Biographical Memoirs - National Academy of Science, 1958, pàg. 180-209. ISSN: 0077-2933.

## Enllaços externs

* O'Connor, John J.; Robertson, Edmund F. «Edward Kasner» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Isacia conceptionis

Isacia conceptionis és una espècie de peix pertanyent a la família dels hemúlids i l'única del gènere Isacia.

## Descripció

* Pot arribar a fer 60 cm de llargària màxima i 183 g de pes.

## Alimentació

Es nodreix de petits crustacis (com ara, isòpodes i amfípodes), poliquets i algues.

## Hàbitat

És un peix marí, bentopelàgic i de clima subtropical (13°N-34°S) que viu entre 0-50 m de fondària.

## Distribució geogràfica

Es troba al Pacífic sud-oriental: des del Perú fins a Xile. També és present a Nicaragua.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 FishBase (anglès)
* ↑ Medina, M., M. Araya i C. Vega, 2004. Alimentación y relaciones tróficas de peces costeros de la zona norte de Chile. Invest. Mar. 32(1):33-47.
* ↑ Vildoso, B., Vélez, D., Chirichigno, F. i de Chirinos, V.A., 1999. Diversidad de los peces marinos del Perú. El Boletín del Instituto del Mar del Perú 18(1-2): 49-76.
* ↑ García-Godos Naveda, I., 2001. Patrones morfológicos del otolito sagitta de algunos peces óseos del mar Peruano. Bol. Inst. Mar Perú 20(1-2): 1-83.
* ↑ Chirichigno, N.F., 1974. Clave para identificar los peces marinos del Perú. Inf. Inst. Mar Perú (44):387 p.
* ↑ Ángel, A. i Ojeda, F.P., 2001. Structure and trophic organization of subtidal fish assemblages on the northern Chilean coast: the effect of habitat complexity. Marine Ecology Progress Series 217: 81-91.
* ↑ Sepúlveda, J.I.V. i G.R. Pequeño, 1985. Fauna íctica del archipiélago de Juan Fernández. p. 81-91. A: P. Arana (ed.) Escuela de Ciencias del Mar. Universidad Católica del Valparaíso, Valparaíso, Xile.
* ↑ Sánchez, A.C., 1997. Listado taxonómico de las especies marinas identificadas en los océanos Pacífico y Atlántico (Caribe) de Nicaragua. Ministerio de Economía y Desarrollo. MEDE PESCA. Managua. 28 p.
* ↑ Contreras Navarro, R., 1976. Algunos aspectos de la biología reproductiva de la cabinza (Isacia conceptionis C.) en el área de pesca de Chimbote. Universidad Nacional de Trujillo. Programa Académico de Biología Pesquera. Tesis para optar de grado de Bachiller en Ciencias Biológicas. 43 pp.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# (2598) Merlin

(2598) Merlin és un asteroide que pertany al cinturó d'asteroides, descobert el 7 de setembre de 1980 per Edward Bowell des de l'Estació Anderson Mesa (comtat de Coconino, prop de Flagstaff, Arizona, Estats Units).

## Designació i nom

Designat provisionalment com 1980 RY. És membre de la família asteroidal Dora. Va rebre el nom Merlin en honor de Merlí famós mag gal·lès i figura central del cicle artúric.

## Vegeu també

* Cos menor del sistema solar

## Referències

* 1 2 3 4 5 6 7 8 9 10 «JPL Small-Body Database». [Consulta: 27 gener 2024].
* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 2 novembre 2023].
* 1 2 3 4 5 6 7 8 9 10 URL de la referència: https://www.minorplanetcenter.net/db_search/show_object?object_id=2598.
* ↑ «(2598) Merlin» (en anglès). Web de JPL.
* ↑ «(2598) Merlin» (en anglès). Web de Minor Planet Center.
# Hronské Kľačany

Hronské Kľačany és un poble i municipi d'Eslovàquia que es troba a la regió de Nitra, al sud-oest del país.
La primera menció escrita de la vila es remunta al 1275.

## Referències

* ↑ «English informations Hronské Kľačany». [Consulta: 19 desembre 2021].
# Rumiana Batxvàrova

Rumiana Batxvàrova (búlgar: Румяна Генчева Бъчварова) (Xipka, 13 de març de 1959)(en búlgar: Румяна Бъчварова) és una política búlgara del GERB. Des del 7 de novembre de 2014 va ser viceprimera ministra responsable de la política de coalició i l'administració de l'estat al segon gabinet de Boiko Boríssov. L'11 de març de 2015, el ministre de l'Interior, Vesselín Vútxkov, va ser substituït per Rumiana Batxvàrova, que també va mantenir el càrrec com a viceprimera ministra. Se li atribueix ser una força unificadora quan es tracta dels diferents partits que donen suport al segon govern de Boríssov.

## Referències

* ↑ Румяна Бъчварова
* ↑ «Rumyana Bachvarova Gets MPs Approval to Be Next Interior Minister». novinite, 11-03-2015.
# Los Fayos

Los Fayos és un municipi d'Aragó situat a la província de Saragossa i enquadrat a la comarca de Tarassona i el Moncayo.
# Edward Johnston

Edward Johnston, CBE (11 de febrer 1872 - 26 de novembre 1944) fou un artesà britànic-uruguaià recordat, juntament amb Rudolf Koch, com el pare de la cal·ligrafia moderna. Va néixer a San José de Mayo a Uruguai.
És conegut per haver dissenyat la font de lletra de pal sec utilitzada al sistema del metro de Londres i que més tard es redissenyà a la dècada de 1980.

## Referències

* ↑ «Font Designer - Edward Johnston (anglès)». Linotype GmbH. Arxivat de l'original el 2015-09-15. [Consulta: 5 novembre 2007].
# Paràmetre de forma

En teoria de la probabilitat i estadística, un paràmetre de forma és un tipus de paràmetre d'una família de distribucions de probabilitat.

## Definició

Un paràmetre de forma és qualsevol paràmetre d'una família de distribucions de probabilitat que no és un paràmetre de localització ni d'escala (o una funció d'ells). Aquest paràmetre hauria d'afectar la forma de la distribució més enllà de moure-la o escalar-la.

## Exemples

La següent és una llista incompleta de famílies de distribucions contínues de probabilitat que tenen paràmetres de forma:
* Distribució beta
* Distribució d'Erlang
* Distribució Gamma
* Distribució de Pareto
* Distribució de Weibull
Les següents funcions de distribució contínues no tenen paràmetre de forma, és a dir, aquesta queda fixada per la seva localització i escala. Per tant, la seva asimetria i curtosi són constants, atès que aquests paràmetres no depenen de la localització i l'escala sinó de la forma.
* Distribució exponencial
* Distribució de Cauchy
* Distribució logística
* Distribució normal
* Distribució uniforme contínua

## Vegeu també

* Asimetria
* Curtosi

## Referències

* ↑ Everitt B.S. (2002) Cambridge Dictionary of Statistics. 2nd Edition.
# Jennifer Cesar Salazar

Jennifer Mariana Cesar Salazar (26 de maig de 1989) és una ciclista veneçolana que competeix en carretera i en pista.
Va participar en la prova en ruta dels Jocs Olímpics de 2016.

## Palmarès en ruta

* 2015
** Campiona de Veneçuela en ruta
** Campiona de Veneçuela en contrarellotge
* 2017
** Campiona de Veneçuela en ruta

## Palmarès en pista

* 2012
** Campiona de Veneçuela en Scratch
** Campiona de Veneçuela en Puntuació
* 2012
** Campiona de Veneçuela en Òmnium
** Campiona de Veneçuela en Puntuació

## Referències

* ↑ «Jennifer Cesar finalizó en el puesto 50 del ciclismo de ruta olímpico». eluniversal.com, 07-08-2016 [Consulta: 9 maig 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Abadía

Abadía és un municipi de la província de Càceres, a la comunitat autònoma d'Extremadura (Espanya).

## Referències

Viccionari
# Ilarratza

Ilarratza (castellà Ilárraza) és un poble (concejo) de la Zona Rural Est de Vitòria, al territori històric d'Àlaba.

## Geografia

Situat al nord-est del municipi, a 521 msnm a 8 kilòmetres a l'est de Vitòria en la carretera N-104, que travessa la localitat d'on surten l'A-3010 cap a Jungitu i l'A-4107 que ens porta a Zerio. En el marge esquerre del rierol de Zerio, afluent del proper riu Dulantzi o Alegria.

## Demografia

Té una població de 95 habitants. L'any 2010 tenia 109 habitants.
Evolució demogràfica :
| 2000 | 2001 | 2002 | 2003 | 2004 | 2005 | 2006 | 2007 |
| 66 | 66 | 63 | 61 | 64 | 71 | 93 | 95 |

## Història

En la Reja de San Millán apareix en la merindad d'Harhazua amb el nom d'Hillarazaha. Lloc de la hermandad de Vitoria i un dels 43 llogarets que s'uniren a Vitòria en diferents temps i ocasions i que en segregar-se en 1840 la Quadrilla d'Añana va romandre en la Quadrilla de Vitoria.

## Patrimoni monumental

* Església parroquial catòlica de Santa Eulalia, arquitectònicament la seva fabrica i portal daten del segle xvi.
* Casa blasonada dels Esquibel-Garibay.

## Referències

* ↑ Wikimapia Coordenades: 42° 51′ 37″ N 2° 35′ 53″ W
* ↑ Unidad Poblacional, 003800 Ilarratza Institut Nacional d'Estadística
* ↑ Sebastián Miñano, Diccionario geográfico y estadístico de España y Portugal (1826-1829), volumen 11.

## Bibliografia

* Micaela Portilla Vitoria, Catálogo monumental de la diócesis de Vitoria. Tomo IV. Vitoria. Obispado y Caja de ahorros municipal de Vitoria, 1975.
# Rumi Utsugi

Rumi Utsugi és una migcampista de futbol amb 89 internacionalitats i 5 gols pel Japó. Ha sigut campiona mundial (2011) i asiàtica (2014) i subcampiona olímpica (2012) amb la selecció, i ha jugat a les lligues del Japó, França i els Estats Units.

## Trajectòria

| Temporades | Club | Selecció (fases finals) | Títols |
| 2004 - 2010 | NTV Beleza | CM 2007, JO 2008, CA 2008 i 2010, CMs20 2008 | 5 Lligues, 4 Copes, 2 Copes de la Lliga |
| 10/11 - 15/16 | Montpellier HSC | CM 2011 i 2015, JO 2012, CA 2014 | 1 Mundial, 1 Copa Asiàtica |
| 2016 - act. | Seattle Reign |

## Referències

* ↑ JFA
* ↑ «FIFA». Arxivat de l'original el 2016-08-27. [Consulta: 18 agost 2016].
* ↑ Soccerway
# Pertecnetat

El pertecnetat (tecnetat (VII)) és un oxoanió de fórmula química TcO₄$^−$. Se sol utilitzar com a font soluble en aigua d'isòtops de l'element radioactiu tecneci (Tc). En particular, s'utilitza per portar l'isòtop Tc-99m (semivida 6 hores), que és comunament usat en medicina nuclear en molts procediments d'escanejat nuclear. Un tecnetat (VII) és un compost que conté aquest ió. Els pertecnetats són sals d'àcid tecnètic (VII). El pertecnetat és anàleg al permanganat però té poc poder d'oxidació.
# Los Plans (Vilamitjana)

Los Plans són uns planes al·luvials del terme municipal de Tremp, dins de l'antic terme de Vilamitjana, a la comarca del Pallars Jussà.
Estan situats a l'oest i sud-oest de la vila de Vilamitjana, a l'esquerra de la Noguera Pallaresa. Al nord té la partida de los Arenys, i al sud, el barranc dels Inerts. El límit de llevant el marquen la mateixa Vilamitjana i la carretera C-1412b.
Los Plans és una part dels plans esmentats el 973 sota el nom, en llatí tarda o baixmedieval plano ante podium de Pug Cercoso («pla davant del puig de Puigcercós»).

## Referències

* ↑ «Los Plans (Vilamitjana)». Gran Enciclopèdia Catalana. Barcelona: Grup Enciclopèdia Catalana.
* ↑ Bolòs i Masclans, Jordi; Hurtado, Víctor. «Atles del comtat d'Urgell (v798-993)», 2006. [Consulta: 12 juliol 2020].

## Enllaços externs

* Los Plans en el seu entorn, a l'Institut Cartogràfic de Catalunya
# Edward John Smith

El capità Edward John Smith (Hanley (Staffordshire), 27 de gener de 1850 - mort el 15 d'abril de 1912) va ser un marí mercant anglès, famós per ésser el capità més prestigiós de la White Star Line i ser el primer i últim capità de l'RMS Titanic.

## Referències

* ↑ «La tragèdia del Titanic». Sàpiens. «Fins i tot, el veterà capità Edward John Smith, el mariner més experimentat i prestigiós de la White Star Line, s'havia meravellat davant el prodigi tècnic i constructiu que havia de comandar. En declaracions a una publicació de l'època, el capità va arribar a afirmar que “no podia concebre una situació que pogués causar l'enfonsament d'un vaixell modern” perquè els avenços de “la construcció naval les havia superades”.»
             A Wikimedia Commons hi ha contingut multimèdia relatiu a: Edward John Smith
# Jennifer Blushi

Jennifer Leigh Blushi (23 de juliol del 1984) és una actriu nord-americana nativa d'East Bridgewater, Massachusetts.
El seu paper més conegut fins ara ha estat el d'Andrea Nelson, la noia que crida l'atenció sentimental de Ryan Evans a High School Musical 2, pel·lícula icona enregistrada l'estiu del 2007.
Als seus primers anys treballà principalment com a actriu de teatre, arribant a compartir escenari amb Donny Osmond a Joseph and the Amazing Technicolor Dreamcoat, així com altres produccions a Boston, Nova York, Las Vegas i Washington D.C..
# Ilary Blasi

Ilary Blasi (Roma, 28 d'abril del 1981), és una showgirl italiana.

## Els inicis

Va entrar al món de l'espectacle de molt petita; amb 3 anys va fer el seu primer spot publicitari; amb 5 anys va fer la seva primera aparició en una pel·lícula a "David e David", dirigida per Giorgio Capitano; i amb 6 anys va participar a "Da grande" (de Franco Amurri i a "Vizio de vivere" (de Dino Risi). Fàcilment va aconseguir papers a les pel·lícules "Fiori di zucca" (1988) (de Stefano Pomicia) i "La dolce casa degli orrori (1989) (de Lucio Fulci). Durant aquells anys, és la imatge de nombroses campanyes publicitàries, d'entre elles les més recordades són: Bilboa (crema de sol), Cicciobello Rock (joguines), Renault (cotxes), Barilla (pasta), Galbusera (alimentació), Findus (alimentació) i Sanson (alimentació). El 1999 participa en algunes telepromocions i és víctima del programa d'humor Scherzi a Parte (Bromes a part).

## La consagració

L'any 2001 aconsegueix una gran popularitat gràcies a les seves aparicions al programa "Passaparola" (Pasaparaula). Va continuar treballant al programa fins al 2003. Al juliol de 2003, es converteix juntament amb Alvin, en presentadora del programa musical "Top of the Pops", emès a Rai Due.
Des del setembre de 2003, és hostessa del programa de Fabio Fazio "Che tempo fa" (Quin temps fa), emès a Rai Tre. Des del setembre de 2004, és la presentadora del programa "CD Live" emès per Rai Due.
El 2006, acompanya a Giorgio Panariello i Victoria Cabello en la presentació del Festival de San Remo. Aquell mateix any va presentar amb Mago Forest i Cristina Chiabotto el Festivalbar. Des del 15 de gener de 2007 presenta el programa "Le Iene" a Italia 1.
Des del 13 de setembre de 2007, presenta juntament amb Mago Forest, el programa "Mai dire Candid", s'emet justament abans de "Le Iene", programa que ella presenta amb Luca Bizzarri i Paolo Kessisoglu.

## Curiositats

* En una entrevista del programa "Le Iene", sota la "pressió" del Trio Medusa, va confessar que abans de casar-se amb el seu marit, era aficionada de la Lazio.
* Des de l'octubre de 2007, és la protagonista dels spots de la companyia telefònica Vodafone, juntament amb el seu marit Francesco Totti i el futbolista del Milan Gennaro Gattuso.
* És casada amb el futbolista Francesco Totti amb qui té dos fills, Christian i Chanel.

## Referències

* ↑ Gurioli, Deborah «Ilary Blasi». Magazine delle Donne. A Revista Da Muhler, 22-01-2016 [Consulta: 30 juliol 2017].
# Pertegàs

Pertegàs era un veïnat de població del municipi de Sant Celoni. El 2009 s'hi comptabilitzaven 253 habitants, a la riba de la riera de Pertegàs.
Amb el creixement de la ciutat de Sant Celoni, ara s'ha conglomerat amb el nucli urbà.

## Referències

* ↑ «Pertegàs». Gran Enciclopèdia Catalana. Barcelona: Grup Enciclopèdia Catalana.
* ↑ «El passeig del Pertegàs». Ajuntament de Sant Celoni, s.d. [Consulta: 23 desembre 2019].
# Los dineros del diablo

Los dineros del diablo és una pel·lícula mexicana de 1953 dirigida per Alejandro Galindo i protagonitzada per Amalia Aguilar i Roberto Cañedo.

## Sinopsi

Manuel (Roberto Cañedo), un obrer d'una fàbrica tèxtil, coneix accidentalment a Estrella (Amalia Aguilar), una rumbera que li ofereix diners per la seva ajuda, ell ho rebutja, però davant la mort del seu pare i la necessitat de diners per a vetllar-ho, acudeix a ella que ho posa en contacte amb El Gitano (Víctor Parra), un gàngster, que, encara que primer el rebutja, després l'incorpora a la seva banda, i amb la seva ajuda roben la fàbrica en la qual Manuel treballa. La policia, deté al cap de Manuel (pare de la noia que li agrada), però després la policia descobreix quin Manuel és el culpable. Aquest fuig i es refugia amb El Gitano i la seva banda. En un enfrontament, el tracta de matar el Gitano. Quan la policia arriba per a detenir-los, Manuel es mostra penedit, i en crosses, és traslladat amb tren a una presó.

## Elenc

* Amalia Aguilar... Estrella
* Roberto Cañedo... Manuel Olea
* Víctor Parra... El Gitano
* Arturo Soto Rangel... Don Teodoro
* Prudència Griffel... Sra. Olea

## Producció

Després de l'èxit de la cinta Una família de tantes (1948), el director Alejandro Galindo i l'actor David Silva van tenir, per separat, una atapeïda agenda de treball. Això d'alguna manera va impedir que Silva protagonitzés Els diners del diable, pensada per a ser estelarizada per ell i que va acabar protagonitzada per Roberto Cañedo i Víctor Parra en el paper de vilà.

## Referències

* ↑ Los dineros del diablo al web del Festival de Morelia
* ↑ David Silva: Un campeón de mil rostros. Universidad Nacional Autónoma de México, 2007, p. 135. ISBN 978-970-32-3129-4.

## Enllaços externs

* Los dineros del diablo a Vimeo
* Los dineros del diablo a HoyCinema